Goana după Ozempic: Românii continuă să alerge după medicamentul-minune pentru a slăbi. Cum acționează Ozempic și ce probleme pot apărea
Ozempic, medicamentul adresat pacienților cu diabet de tip 2 apreciat drept un tratament eficient și pentru slăbit, continuă să creeze un consum ridicat, dar și preocupare printre medicii din România. Un recent studiu citat de revista Nature arată că Ozempic funcționează și pentru afecțiunile de rinichi. Dar automedicația este riscantă și contraindicată. Teoretic, medicamentul poate fi eliberat în farmaciile din România doar cu prescripție medicală. În practică, internetul abundă în anunțuri de la oameni care vând Ozempic sau care îl caută pentru a îl cumpăra.